Eksklusiv og effektiv

Firmaet Titan Heating fra Hobro præsenterer en eksklusiv og effektiv nyhed, til alle der både går op i boligindretning og varmeøkonomi...

Vancouver er en eksklusiv pillefyret indbygningsovn, som er udført i stål, marmor og støbejern. Kernen i Vancouver-ovnen er den avancerede fuldautomatisk Ecofire firebox, som både kan leveres i en luft- og en vandudgave. Det betyder, at du kan flytte ovnens overskudsvarme rundt i boligen, så du opnår en jævn, behagelig og billig opvarmning – selv i de fjerneste kroge af dit hjem.

”Det specielle ved Vancouver i forhold til tidligere pilleovne er, at luftudgaven leveres med tre forskellige motortyper” fortæller Jens Hyltoft fra Titan Heating ”De tre modeller kan flytte hhv. 350, 550 eller 990M3 luft i timen. Derfor kan du nu vælge en ovn, som passer perfekt til din boligs størrelse og dit varmebehov”. Alle luftmodeller kan desuden kobles sammen med en varmepumpe og/eller et luftudskiftningsanlæg, så man også får forbedret sit indeklima.

Mange mennesker går meget op i deres boligindretning. For dem kan en traditionel brændeovn eller en fritstående pilleovn virke som et voldsomt fremmedelement i deres hjem. Måske fordi de ønsker en meget minimalistisk indretning eller fordi de har valgt en bestemt stil til deres bolig med særlige temaer eller farver. Med Vancouver får disse mennesker en meget elegant og diskret indbygningsløsning, hvor selve brændkammeret og teknikken er skjult i væggen. Den synlige del af ovnen er en smuk buet stenfront, som måler 119 x 65, 3 x 118. Den er holdt i to lyse nuancer, hvilket betyder, at den passer perfekt i de fleste hjem. 

”På grund af den høje udnyttelsesgrad, som ligger helt oppe omkring 90%, bruger en god pilleovn som Vancouver kun  ca. 200 g. træpiller til at udvikle varme svarende til 1 Kw,” fortæller Jens Hyltoft fra Titan Heating i Hobro. ”Da 200 g. træpiller kun koster ca. 30 øre, er det ikke svært at få øje på besparelsen, når man sammenligner med elværkernes priser på omkring kr. 1,75 pr. Kw/t.” Det betyder, at investeringen i en pilleovn er tjent hjem på få år, hvis man bor i et hus med el-varme eller oliefyr.

Titan Heating importerer og markedsfører nogle af markedets mest innovative og driftsikre systemer til alternativ opvarmning. Bl.a. stokerfyr, brændeovne og pilleovne med eller uden vand- eller luftbaseret varmeflytning. Modellen Vancouver produceres af den italienske producent Palazzetti, som er en af verdens førende virksomheder inden for området. 

Læs mere på www.titanheating.dk eller på www.palazzetti.it. Du er også altid velkommen til at kontakte Jens Hyltoft på 9852 1000 eller 4044 2070.

